Гео Милев
Борак яйце

chitanka.info

Пълна кошница с яйца —

шарени, червени,

сини и зелени.

Вземайте сега, деца,

чукайте без страх!

        — Чук! —

И да видим тук

кое от тях

ще излезе най-кораво,

        най-здраво —

кое ще бъде пръв юнак —

        борак.

„Аз!“ — викна синьото яйце,

ала в миг се спука:

с два юмрука

го пречука

зеленото яйце.

Но него пък с един юмрук

        — Чук! —

Червеното яйце го смачка,

като играчка…

        Браво!

Червеното е най-кораво!

Червеното е пръв юнак,

        борак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.